બૉલીવુડ હોય અને તેની સાથે વિવાદ જોડાયો ના હોય તેવું કેવી રીતે બની શકે. 23 ઑગસ્ટ, શુક્રવારના રોજ વધુ એક વિવાદિત ફિલ્મ 'મદ્રાસ કૅફે' રજૂ થયું છે. જેને લઇને વિવાદ વકર્યો છે અને દક્ષિણ ભારતમાં અનેક સ્થળે વિરોધ પ્રદર્શન કરવામાં આવી રહ્યાં છે. ચેન્નાઇ ખાતે બુધવારે કોલેજના વિદ્યાર્થીઓ દ્વારા પ્રદર્શન કરવામાં આવ્યા અને એવા આરોપ લગાવવામાં આવ્યા કે, લિટ્ટેને ખોટી રીતે રજૂ કરવામાં આવ્યું છે, તેમજ અનેક સ્થળો પર આ ફિલ્મના પ્રદર્શન પર રોક લગાવી દેવામાં આવે તેવી માંગ ઉઠી છે.